वाराणसी। त्रिशूल पर टिकी काशी के अधिपति माने जाने वाले बाबा विश्वनाथ का मोबाइल दर्शन कराने वाली मुंबई की कंपनी विक्टास मीडिया लिमिटेड से करार तत्काल प्रभाव से रद कर दिया गया है। वेबसाइट पर मनमाने प्रचार और अनुशासनहीनता के आरोप में इस कंपनी से नाता तोड़ने का निर्णय लिया गया। काशी विश्वनाथ मंदिर न्यास ने तीन साल के लिए मोबाइल दर्शन का ठेका दिया था। इसी के साथ यह कंपनी ब्लैक लिस्टेड भी कर दी गई है।